**Ministru kabineta rīkojuma projekta “Par finansējumu 1991. gada barikāžu dalībnieku biedrībai 2019. gadā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par finansējumu 1991. gada barikāžu dalībnieku biedrībai 2019. gadā” (turpmāk – rīkojuma projekts) sagatavots, lai segtu izdevumus, kas saistīti ar 1991. gada barikāžu dalībnieka statusu apliecinošu apliecību izgatavošanu, izsniegšanu un lietvedību.  Rīkojums “Par finansējumu 1991. gada barikāžu dalībnieku biedrībai” stāsies spēkā pieņemšanas dienā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts sagatavots, pamatojoties uz Ministru kabineta 2018. gada 20. marta sēdes protokollēmuma Nr.16 25.§ 3. punktā doto uzdevumu un ņemot vērā šādos tiesību aktos noteikto:  - likuma “Par 1991. gada barikāžu dalībnieka statusu” 3. pants;  - Ministru kabineta 2018. gada 20. marta noteikumi Nr. 172 “Noteikumi par 1991. gada barikāžu dalībnieka apliecības paraugu un apliecības izsniegšanas un reģistrācijas kārtību” (turpmāk – noteikumi Nr.172);  - Ministru kabineta 2018. gada 17. jūnija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. janvārī ir stājies spēkā likums “Par 1991.gada barikāžu dalībnieka statusu”, kas paredz, ka:  - 1991. gada barikāžu dalībnieka statusu apliecinošu apliecību (turpmāk – apliecība) personai izsniedz 1991. gada barikāžu dalībnieku biedrība;  - izdevumus, kas saistīti ar apliecību izgatavošanu, izsniegšanu un lietvedību (reģistrāciju), *sedz no valsts budžeta.*  1991. gada barikāžu dalībnieka apliecību izgatavošanu, izsniegšanu un lietvedību 1991. gada barikāžu dalībnieku biedrība uzsāka 2018. gada jūnijā. Lai nodrošinātu finansējumu 2018. gadā, saskaņā ar Ministru kabineta 2018. gada 11. aprīļa rīkojumu Nr.149 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (turpmāk – rīkojums Nr. 149), Finanšu ministrija piešķīra Iekšlietu ministrijai no valsts budžeta programmas 02.00.00 “Līdzekļi neparedzētiem gadījumiem” 67 521 *euro* pārskaitīšanai 1991. gada barikāžu dalībnieku biedrībai, lai segtu izdevumus, kas saistīti ar 1991. gada barikāžu dalībnieka apliecību izgatavošanu, izsniegšanu un lietvedību.  Noteikumu Nr.172 sākotnējās ietekmes novērtējuma ziņojumā (anotācijā) (TA-2814) norādīts veicamo darbu apjoms. Paredzēts, ka gadā iespējams apkalpot 7200 personas. Laikposmā no 2018. gada līdz 2022. gadam (ieskaitot) būtu jāizdod 33 572 1991. gada barikāžu dalībnieka apliecības (indikatīvi). No 2018. gada 20. jūnija līdz 2018. gada 1. oktobrim ir izsniegtas 2300 apliecības.  Noteikumu Nr.172 anotācijas pielikumā ir norādīts nepieciešamā finansējuma apmērs un izdevumu aprēķins sadalījumā pa gadiem:  2018. gadā nepieciešams finansējums 67 521 *euro* apmērā (finansējums tika piešķirts no valsts budžeta programmas 02.00.00 “Līdzekļi neparedzētiem gadījumiem”);  2019. gadā – 72 936 *euro* apmērā;  2020. gadā – 72 436 *euro* apmērā;  2021. gadā – 71 565 *euro* apmērā;  2022. gadā – 33 018 *euro* apmērā.  Saskaņā ar rīkojumu Nr. 149 finansējums Iekšlietu ministrijai tika piešķirts tikai 2018. gadam, savukārt saskaņā ar Ministru kabineta 2018. gada 20. marta sēdē nolemto (prot. Nr.16 25.§ 3. punkts) ­– jautājumu par Iekšlietu ministrijai papildu nepieciešamo finansējumu 1991. gada barikāžu dalībnieka apliecības izsniegšanas un reģistrācijas nodrošināšanai 2019. gadam un turpmākajiem gadiem jāizskata likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā.  1991. gada barikāžu dalībnieka apliecību izsniegšana uzsākta 2018. gadā, un to izsniegšanas pārtraukšana nav pieļaujama, jo netiks ievērots vienlīdzības princips pret pārējām personām, kuras ir tiesīgas saņemt apliecību. Turklāt saskaņā ar likuma “Par 1991. gada barikāžu dalībnieka statusu” 4. pantu, pašvaldība likumos noteiktās kompetences un sava budžeta ietvaros ir tiesīga saistošajos noteikumos paredzēt 1991. gada barikāžu dalībnieka statusu ieguvušajām personām sociālās garantijas, piešķirt nekustamā īpašuma nodokļa atlaides, kā arī atvieglojumus pašvaldības nodevu maksāšanā vai pakalpojumu saņemšanā.  Ņemot vērā iepriekš minēto, un, lai nodrošinātu 1991. gada barikāžu dalībnieku apliecību izsniegšanas procesa nepārtrauktību, sagatavots rīkojuma projekts, kas paredz:   * lai saskaņā ar likuma “Par 1991. gada barikāžu dalībnieka statusu” 3. pantu no valsts budžeta segtu izdevumus, kas saistīti ar 1991. gada barikāžu dalībnieka statusu apliecinošu apliecību izgatavošanu, izsniegšanu un lietvedību, Iekšlietu ministrijai pārskaitīt 1991. gada barikāžu dalībnieku biedrībai finansējumu 2019. gadā ne vairāk kā 24 673 *euro* apmērā.   - lai nodrošinātu finansējumu šā rīkojuma 1. punktā minēto izdevumu segšanai:   * līdz 2019. gada valsts budžeta pieņemšanai Iekšlietu ministrijai nepieciešamo finansējumu nodrošināt Iekšlietu ministrijai piešķirto valsts budžeta līdzekļu ietvaros; * Finanšu ministrijai likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā precizēt Iekšlietu ministrijas maksimāli pieļaujamo valsts budžeta izdevumu apjomu, saskaņā ar Iekšlietu ministrijas priekšlikumu palielinot izdevumus 2019. gadā, ņemot vērā faktiski veiktos izdevumus. * jautājumu par papildu nepieciešamo finansējumu izskatīt Ministru kabinetā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā. * Iekšlietu ministrijai noslēgt vienošanos ar 1991. gada barikāžu dalībnieku biedrību par finanšu līdzekļu piešķiršanu 2019. gadā. Vienošanās nosacījumos paredzēt piešķirto finanšu līdzekļu izlietojuma uzraudzības kārtību un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga 1991. gada barikāžu dalībnieku biedrība. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 72 936 | 0 | 0 | 0 | 0 | 0 |
| 2.1. valsts pamatbudžets | 0 | 72 936 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -72 936 | 0 | 0 | 0 | 0 | 0 |
| 3.1. valsts pamatbudžets | 0 | -72 936 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -72 936 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrijai nepieciešams papildu finansējums, lai nodrošinātu, ka 1991. gada barikāžu dalībnieku biedrība izgatavo un izsniedz apliecības, kā arī kārto ar to saistīto lietvedību (reģistrāciju) (EKK 3000 “Subsīdijas un dotācijas”):  **2019. gadā** – **72 936 *euro****,* tajā skaitā 2019. gada 4 mēnešos **24 673 *euro*** apmērā.  Finansēšanas avots:   * līdz 2019. gada valsts budžeta pieņemšanai Iekšlietu ministrijai nepieciešamo finansējumu nodrošinās Iekšlietu ministrijas budžeta ietvaros; * Finanšu ministrijai likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā precizēt Iekšlietu ministrijas maksimāli pieļaujamo valsts budžeta izdevumu apjomu, saskaņā ar Iekšlietu ministrijas priekšlikumu palielinot izdevumus 2019. gadā, ņemot vērā faktiski veiktos izdevumus. * Jautājumu par papildu nepieciešamo finansējumu izskatīt Ministru kabinetā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā.   Detalizēts aprēķins pievienots anotācijas pielikumā. Sākotnējais aprēķins (iekļauts noteikumu Nr.172 sākotnējās ietekmes novērtējuma ziņojumā (anotācijā) (VSS–1134; TA-2814)) precizēts atbilstoši faktiskajai situācijai, nemainot kopējo nepieciešamo finansējuma apmēru.  Izdevumi pa izdevumu veidiem var tikt precizēti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. | | | | | | |
| 8. Cita informācija | Pievienotais Ministru kabineta sēdes protokollēmuma projekts paredz, lai nodrošinātu šā rīkojuma 2.1. apakšpunkta izpildi, Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei starp budžeta programmām (apakšprogrammām) un izdevumu ekonomiskās klasifikācijas kodiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija, 1991. gada barikāžu dalībnieku biedrība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiek veidotas jaunas institūcijas un netiek veikta esošo institūciju likvidācija. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

10.01.2019 16:53

1475

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)